September 27, 2019 HenningLewer kommentaar
Hart, Verstand & Hande
September 27, 2019 September 27, 2019 HenningLewer kommentaar
7 voor 7 Pretoria FM 31/05/2016
In die nadraai van die van die Tweede Wêreld oorlog was daar 'n hele klomp hofsake en verhore. Die wêreld het seergekry en die wêreld was kwaad. Die oorlogsmisdade moes gestraf word. Iewers in hierdie proses het daar in sommige se gedagtes die vraag ontstaan – waar het die Nazi-regime aan die idee van die gaskamers gekom? Voor wie se deur kan die idee gelê word?
Hulle het geweet wie die idee goedgekeur het, hulle het geweet wie die idee geïmplementeer het, maar wie het dit uitgedink? Die antwoord op die vraag was 'n moeilike een. Die een persoon wat na my mening die regte antwoord gekry het was Victor Frankl.
Hy sê in 'n onderhoud op sy 90ste verjaarsdag die ontstellende waarheid – Ek is absoluut oortuig dat die gaskamers nie in een of ander departement in Berlyn uitgedink is nie, maar eerder in die kantore en lesinglokale van die Nihilistiese Professore. ("Victor Frankl at Ninety: An Interview," in First Things, April 1995, p. 41.) Lees voort →
Photo by Indra Purniawan on Pexels.com
7 voor 7 Pretoria FM 22/04/2016
Ek het onlangs weer 'n bietjie oor ontdekkingsreisigers gaan oplees – dit is nou mense soos Prins Hendrik die Seevaarder en Christopher Columbus en Vasco da Gama. Almal bekende name. Meeste van ons, as ons so ver terug kan onthou, het op skool so bietjie van hulle geleer. Weet jy, daar is vir jou fassinerende leesstof! Ek het dit regtig geniet. Al hulle ontberinge, al die interessante dinge wat hulle as Westerlinge vir die eerste keer gesien of beleef het. Baie interessant.
Een ontdekkingsreisiger wie se verhaal ek besonders fassinerend gevind het was die van Marco Polo. Marco Polo het van 1254 – 1324 gelewe, en hy was maar 17 toe hy saam met sy Pa, Oom koers gekies het om die Verre-Ooste te gaan verken.
Ons lees dat hy meer as 20 jaar in die Verre-Ooste spandeer het en letterlik 'n nuwe wêreld beleef het. Later, toe hy as krygsgevangene opgesluit was het hy sy wedervaringe aan 'n ene Rustichello vertel wat hom toe gehelp het om dit te boekstaaf. Dié boek was baie gewild. Dit is in 'n hele paar tale vertaal. Lees voort →
Ek behoort aan die Kerk
Wat sal gebeur as mense hulle kerk kies nie op grond van wat hulle daaruit kan kry nie, maar op grond van wat hulle kan gee? Thom Rainer beantwoord hierdie vraag in EK BEHOORT AAN DIE KERK eenvoudig, Bybels en oortuigend.
Dr. Rainer bespreek ses beloftes wat lidmate versigtig en biddend kan maak om die voorreg en vreugde van kerklidmaatskap te ontdek:
1. Ek sal 'n werkende kerklidmaat wees
2. Ek sal 'n kerklidmaat wees wat verenig
3. Ek sal nie toelaat dat my kerk oor my voorkeure en begeertes gaan nie
4. Ek sal vir my kerkleiers bid
5. Ek sal my gesin lei om gesonde kerklidmate te wees
6. Ek sal kerklidmaatskap as 'n geskenk beskou
Elke hoofstuk eindig met 5 vrae wat lesers help om die beginsels prakties in hulle lewens toe te pas. Lees voort →
Die Goeie Lewe
September 26, 2019 September 26, 2019 HenningLewer kommentaar
7 voor 7 Pretoria FM 30/03/2016
'n Christelike filosofie professor van die Calvyn college: prof. Jamie Smith het 'n paar jaar gelede 'n interessante ding gesê:
Hy het vertel dat hy 'n interessante ding in sy lewe geleer het. As hy 'n vreemde persoon vir die eerste keer ontmoet en die persoon graag wil leer ken, dan gaan hy as volg te werk. Hy stel homself aan die persoon voor, kry die persoon se naam. En dan begin hy met die persoon gesels.
Sy geheime wapen is die vraag: wat wil jy hê? Wat wil jy van die lewe hê? Wat is jou beeld van die goeie lewe. As jou skip nou sal kom – wat sal hy saambring? Lees voort →
Wanneer ons na die toekoms kyk
7 voor 7 Pretoria FM 29/02/2016
Suid-Afrika se aandag was die afgelope paar weke skerp gefokus op ons universiteite en wat alles daar aangaan. Sosiale netwerke en die media was letterlik aan die brand. Jou mond hang partykeer oop as jy van die dinge hoor. Soms voel dit soos 'n nagmerrie, en jy wonder wanneer jy gaan wakker word … Lees voort →
Guido de Bres se liefdesbrief
September 25, 2019 September 25, 2019 HenningLewer kommentaar
Guido de Bres, wetend dat hy kort daarna gehang sou word, het op Woensdag 12 April 1567, 'n brief aan sy vrou geskryf wat ek dink waarskynlik een van die mooiste liefdesbriewe ooit is. Hier onder het ek stukkies van die brief in Afrikaans vertaal. Lees voort →
September 25, 2019 Oktober 2, 2019 HenningLewer kommentaar
Op 'n sekere manier is dit presies wat ook met die Reformasie 500 jaar gelede gebeur het. Wat mense gesê het en wat dieselfde mense gedoen het – was twee verskillende goed. Die kerk het baie anders as die sondige wêreld gelyk, maar hulle het presies dieselfde (en erger) gedoen. Lees voort →
Die Wonder van God se wet
September 25, 2019 HenningLewer kommentaar
In die Nuwe Testament lees ons baie oor die Fariseërs. Hulle was geleerde manne. Die ding waarop enige Fariseër die trotste was, was dat hy 'n Wetsgeleerde is. (M.a.w. dat hy die Wet van die Here baie goed ken.) Hulle was hulle hele lewe lank daarmee besig! Maar, hulle het nie net die Wet geken nie. Nee! In hulle gedagtes was hulle die beste soort mens wat daar is – want kyk hoe goed hou hulle die Here se Wet. Hulle het gehoop dat God vir hulle sou kom sê: Mooi so, Ek is trots om julle my mense te noem!
Die Fariseërs het selfs 'n klomp ekstra "reëls" gemaak om hulle te help om die wette wat vir hulle belangrik is, na te kom. Baie hoogmoedig het hulle dan vir die gewone mense vertel wat hulle alles doen om die Here se Wet na te kom. Dan, met trotse harte, het hulle vir die gewone mense gevra: "Doen julle dit ook?" Lees voort →
Jesus stuur jou ook.
Markus 2:17 – En toe Jesus dit hoor, sê Hy vir hulle: Die wat gesond is, het die geneesheer nie nodig nie, maar die wat ongesteld is. Ek het nie gekom om regverdiges te roep nie, maar sondaars tot bekering.
Die Here Jesus herhaal hierdie gedagte 'n hele paar keer in Mattheüs, Markus, Lukas en Johannes. Mattheüs 20:28 sê dit selfs 'n bietjie sterker.
Mattheüs 20: 28 – net soos die Seun van die mens nie gekom het om gedien te word nie, maar om te dien en sy lewe te gee as 'n losprys vir baie.
Jesus het die hemel verlaat en selfs toegelaat dat Hy aan 'n kruis vasgespyker en doodgemaak word sodat Hy verlore mense kan red. Dis ook die rede hoekom Hy later opgewek is uit die dode en opgevaar het na die Hemel. Lees voort →